EA ผนึก “เอสอี บิซ กรุ๊ป” – พันธมิตร มอบเงิน “รพ.จุฬาลงกรณ์” 2.5 ลบ. สู้ภัยโควิด-19
EA ผนึก “เอสอี บิซ กรุ๊ป” - พันธมิตร ร่วมกันมอบเงินบริจาค “รพ.จุฬาลงกรณ์” จำนวน 2.5 ลบ. สู้ภัยโควิด-19
EA ผนึก “เอสอี บิซ กรุ๊ป” - พันธมิตร ร่วมกันมอบเงินบริจาค “รพ.จุฬาลงกรณ์” จำนวน 2,500,000 บาท สู้ภัยโควิด-19
9 ส.ค. 2564

นายสมโภชน์ อาหุนัย ประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA ร่วมกับกลุ่มบริษัท เอสอี บิซ โดย นางสาวสินีนารถ เองตระกูล กรรมการผู้จัดการ พร้อมด้วยบริษัท ดีอาร์เจแอล กรุ๊ป จำกัด สถาบันศัลยกรรมความงาม บีบีคลินิก (BB Clinic) และ บริษัท มาดามฟิน จำกัด มอบเงินบริจาค จำนวน 2,500,000 บาท เพื่อนำไปใช้ในการช่วยเหลือและป้องกันการแพร่ระบาดของโรคไวรัส COVID-19 ให้แก่ โรงพยาบาลจุฬาลงกรณ์ สภากาชาดไทย โดยมี ผศ.นพ.กวิรัช ตันติวงษ์ รองผู้อำนวยการฯ ฝ่ายเทคโนโลยีสารสนเทศ โรงพยาบาลจุฬาลงกรณ์ เป็นผู้รับมอบ
นายสมโภชน์ อาหุนัย เปิดเผยว่า วิกฤต COVID-19 ระลอกนี้ มีการแพร่กระจายของเชื้อไวรัสอย่างรวดเร็ว ตัวเลขผู้ป่วยติดเชื้อต่อวันเพิ่มสูงขึ้น ส่งผลให้บุคลากรทางการแพทย์ ซึ่งเป็นด่านหน้าในการต่อสู้กับเชื้อโรคเพื่อรักษาชีวิตผู้ป่วย ต้องทำงานหนักและเสี่ยงมากขึ้น บริษัทฯ มีความห่วงใย และต้องการอำนวยความสะดวกในด้านความปลอดภัย ด้านการดูแลรักษาแก่เหล่าบุคลากรในด่านหน้าที่ทุ่มเทปฏิบัติหน้าที่อย่างต่อเนื่องและเต็มกำลังความสามารถ ผ่านการสนับสนุนเงินแก่โรงพยาบาลเพื่อใช้ในการป้องกันการแพร่ระบาดของโรคไวรัส COVID-19 เป็นการส่งมอบกำลังใจแก่บุคลากรด่านหน้า ตลอดจนอีกหนึ่งกำลังใจให้ประชาชนชาวไทยผ่านวิกฤตนี้ได้เหมือนเช่นระลอกที่ผ่านมาโดยเร็วที่สุด”